ddrg/super_eurlex huggingface dataset:
(4)

PIC-menettelyn piiriin on lisätty torjunta-aineina alaklori ja aldikarbi sopimuspuolten viidennen kokouksen päätöksillä RC 5/3 ja RC 5/4, jota koskevat tiedot komissio on saanut Rotterdamin yleissopimuksen sihteeristön toimittamassa päätöksenteko-ohjeessa. Alaklori ja aldikarbi kuuluvat kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (4) soveltamisalaan, ja niiden saattaminen markkinoille kasvinsuojeluaineina käytettävien valmisteiden ainesosina ei ole sallittu.
(9)

Automaattisten paikannuslaitteiden olisi rahoitusosuuden saamiseksi täytettävä yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä 8 päivänä huhtikuuta 2011 annetussa komission täytäntöönpanoasetuksessa (EU) N:o 404/2011 (3) vahvistetut vaatimukset.
(2)

Ensimmäisenä askeleena kohti sitovia eurooppalaisia verkkosääntöjä Euroopan komissio laatii asetuksen (EY) N:o 714/2009, jäljempänä ’sähköasetus’, 6 artiklan 1 kohdan ja asetuksen (EY) N:o 715/2009, jäljempänä ’kaasuasetus’, 6 artiklan 1 kohdan mukaisesti vuotuisen prioriteettiluettelon, jossa yksilöidään ne aihealueet, joita koskevia verkkosääntöjä on laadittava. Prioriteetteja asettaessaan Euroopan komission on kuultava energia-alan sääntelyviranomaisten yhteistyövirastoa (ACER), siirtoverkonhaltijoiden eurooppalaista verkostoa (ENTSO) ja muita asianomaisia sidosryhmiä. Tässä päätöksessä vahvistetaan prioriteetit, jotka komissio on asettanut julkisen kuulemisen tulosten perusteella.
2)

Lisätään 8 b kohdan jälkeen kohta seuraavasti: ”8 c. a) EFTA-valtiot osallistuvat 1 päivästä tammikuuta 2012 toimiin, jotka perustuvat seuraavaan unionin säädökseen: — 32010 R 0911: Euroopan parlamentin ja neuvoston asetus (EU) N:o 911/2010, annettu 22 päivänä syyskuuta 2010, Euroopan maanseurantaohjelmasta (GMES) ja sen ensivaiheen toiminnasta (2011–2013) (EUVL L 276, 20.10.2010, s. 1). b) EFTA-valtiot rahoittavat a kohdassa tarkoitettuja toimia sopimuksen 82 artiklan 1 kohdan a alakohdan ja pöytäkirjan 32 mukaisesti. c) EFTA-valtiot osallistuvat täysimääräisesti mutta ilman äänioikeutta kaikkien niiden unionin komiteoiden toimintaan, jotka avustavat Euroopan komissiota a kohdassa tarkoitettujen toimien eli GMES-komitean, turvallisuuslautakunnan ja käyttäjäfoorumin hallinnoinnissa, kehittämisessä ja täytäntöönpanossa. d) Tätä kohtaa ei sovelleta Liechtensteiniin. e) Tämän kohdan soveltaminen Islantiin keskeytetään siihen asti, kunnes ETA:n sekakomitea on toisin päättänyt.”
3.

Lisätään 1jb kohdan (komission päätös 2009/442/EY) jälkeen kohdat seuraavasti: ”1jc. 32009 R 0976: komission asetus (EY) N:o 976/2009, annettu 19 päivänä lokakuuta 2009, Euroopan parlamentin ja neuvoston direktiivin 2007/2/EY täytäntöönpanosta verkkopalvelujen osalta (EUVL L 274, 20.10.2009, s. 9), sellaisena kuin se on muutettuna seuraavalla: — 32010 R 1088: komission asetus (EU) N:o 1088/2010, annettu 23 päivänä marraskuuta 2010 (EUVL L 323, 8.12.2010, s. 1). Tätä sopimusta sovellettaessa asetuksen säännöksiä koskee seuraava mukautus: EFTA-valtioiden osalta 4 artiklassa mainittujen päivämäärien katsotaan käsittävän kolmen vuoden lisäajan. 1jd. 32010 R 0268: komission asetus (EU) N:o 268/2010, annettu 29 päivänä maaliskuuta 2010, Euroopan parlamentin ja neuvoston direktiivin 2007/2/EY täytäntöönpanosta niiden säännösten osalta, joiden mukaisesti jäsenvaltioiden on mahdollistettava yhteisön toimielimille ja elimille pääsy paikkatietoaineistoihin ja paikkatietopalveluihin yhdenmukaisin edellytyksin (EUVL L 83, 30.3.2010, s. 8). Tätä sopimusta sovellettaessa asetuksen säännöksiä koskee seuraava mukautus: EFTA-valtioiden osalta 8 artiklassa asetettujen määräaikojen katsotaan käsittävän kolmen vuoden lisäajan. 1je. 32010 R 1089: komission asetus (EY) N:o 1089/2010, annettu 23 päivänä marraskuuta 2010, Euroopan parlamentin ja neuvoston direktiivin 2007/2/EY täytäntöönpanosta paikkatietoaineistojen ja -palvelujen yhteentoimivuuden osalta (EUVL L 323, 8.12.2010, s. 11), sellaisena kuin se on muutettuna seuraavalla: — 32011 R 0102: komission asetus (EU) N:o 102/2011, annettu 4 päivänä helmikuuta 2011 (EUVL L 31, 5.2.2011, s. 13).”
2)

Muutetaan mukautusteksti seuraavasti: i) Korvataan mukautuksen d teksti seuraavasti: ”d) Lisätään 7 artiklan 4 b kohdan loppuun seuraava: “a) Kaakkois-Norjassa ETA:n sekakomitean päätöksen N:o xx/2012 voimaantulopäivänä jo käytössä olevissa, Euroopan laajuiseen tieverkkoon liittyvissä tietullijärjestelyissä vakituisille käyttäjille tietulleista myönnettävien alennusten tai vähennysten on oltava tämän direktiivin 7 artiklan 4 b kohdan mukaisia viimeistään 31. joulukuuta 2014. b) Muualla Norjassa ETA:n sekakomitean päätöksen N:o xx/2012 voimaantulopäivänä jo käytössä olevissa, Euroopan laajuiseen tieverkkoon liittyvissä tietullijärjestelyissä voidaan säilyttää nykyiset vakituisille käyttäjille tietulleista myönnettävät alennukset tai vähennykset sillä edellytyksellä, että kansainvälisen raskaan tavaraliikenteen osuus kyseisessä infrastruktuuriverkossa on alle 30 prosenttia. ETA:n sekakomitean päätöksen N:o xx/2012 voimaantulopäivän jälkeen käyttöön otetuissa tietullijärjestelyissä vakituisille käyttäjille tietulleista myönnettävät alennukset tai vähennykset voivat ylittää tämän direktiivin 7 artiklan 4 b kohdassa säädetyn tason, jos — kansainvälisen raskaan tavaraliikenteen osuus kyseisessä infrastruktuuriverkossa on enintään 5 prosenttia, — kyseiset alennukset tai vähennykset voidaan perustella erityisolosuhteilla etenkin silloin, kun kyseinen infrastruktuuriverkko muodostuu lautan korvaavista silloista ja/tai tunneleista’.” ii) Poistetaan mukautuksen e teksti.
(1)

Unioni on sopimuspuolena Välimeren suojelemista pilaantumiselta koskevassa yleissopimuksessa, joka nimettiin myöhemmin uudelleen Välimeren merellisen ympäristön ja rannikkoalueiden suojelemista koskevaksi yleissopimukseksi (1), jäljempänä ’Barcelonan yleissopimus’, ja sopimuspuoli siihen liittyvässä pöytäkirjassa, joka koskee Välimeren erityisiä suojelualueita ja biologista monimuotoisuutta, sekä sen liitteissä (2), jäljempänä ’pöytäkirja’. Pöytäkirjan liitteessä II on luettelo uhanalaisista lajeista ja pöytäkirjan liitteessä III on luettelo lajeista, joiden hyödyntäminen on säänneltyä.
1)

Korvataan sopimuksen pöytäkirjassa 31 olevan 3 artiklan 2 kohta seuraavasti: ”2. a) EFTA-valtiot osallistuvat täysimääräisesti Euroopan ympäristökeskuksesta sekä ympäristöä koskevasta Euroopan tieto- ja seurantaverkostosta 23 päivänä huhtikuuta 2009 annetulla Euroopan parlamentin ja neuvoston asetuksella (EY) N:o 401/2009 (4) perustettujen Euroopan ympäristökeskuksen, jäljempänä ’ympäristökeskus’, ja ympäristöä koskevan Euroopan tieto- ja seurantaverkoston toimintaan. b) EFTA-valtiot osallistuvat a alakohdassa tarkoitetun toiminnan rahoittamiseen sopimuksen 82 artiklan 1 kohdan ja sopimuksen pöytäkirjan 32 mukaisesti. c) Edellä b alakohdassa esitetyn johdosta EFTA-valtiot osallistuvat täysimääräisesti mutta ilman äänioikeutta ympäristökeskuksen johtokunnan toimintaan, minkä lisäksi ne osallistuvat myös ympäristökeskuksen tieteellisen komitean työskentelyyn. d) Ilmaisulla ”jäsenvaltio(t)” ja jäsenvaltioiden julkisiin elimiin viittaavilla muilla ilmaisuilla, jotka esiintyvät asetuksen 4 ja 5 artiklassa, tarkoitetaan asetuksessa tarkoitettujen lisäksi myös EFTA-valtioita ja niiden julkisia elimiä. e) Ympäristökeskukselle toimitettuja ja siltä peräisin olevia ympäristötietoja voidaan julkaista ja ne annetaan yleisön käyttöön edellyttäen, että luottamuksellisia tietoja suojataan EFTA-valtioissa samalla tavoin kuin unionissa. f) Ympäristökeskus on oikeushenkilö. Sillä on kaikissa sopimuspuolina olevissa valtioissa laajin mahdollinen niiden lainsäädännön perusteella oikeushenkilöille myönnetty oikeustoimikelpoisuus. g) EFTA-valtioiden on sovellettava ympäristökeskukseen Euroopan unionin erioikeuksista ja vapauksista tehtyä pöytäkirjaa. h) Poiketen siitä, mitä Euroopan unionin muuhun henkilöstöön sovellettavien palvelussuhteen ehtojen 12 artiklan 2 kohdan a alakohdassa säädetään, EFTA-valtioiden kansalaisia, joilla on täydet kansalaisoikeudet, voidaan ottaa palvelukseen ympäristökeskuksen toiminnanjohtajan tekemällä sopimuksella. i) Tähän kohtaan sovelletaan sopimuksen 79 artiklan 3 kohdan nojalla sopimuksen VII osaa (Toimielimiä koskevat määräykset). j) Asetusta (EY) N:o 401/2009 sovellettaessa Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) N:o 1049/2001 sovelletaan myös kaikkiin EFTA-valtioita koskeviin viraston asiakirjoihin.
(2)

Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetussa komission asetuksessa (EY, Euratom) N:o 2342/2002 (4), jäljempänä ’soveltamissäännöt’, ilmoitetaan, miten tarkkaan kehys on rahoituspäätöksessä ilmiotettava.
(6)

Saksa on päätöksen 2009/470/EY 3 artiklan 4 kohdan mukaisesti ilmoittanut viipymättä komissiolle ja muille jäsenvaltioille unionin lainsäädännön mukaisesti toteutetuista tiedotus- ja hävittämistoimenpiteistä sekä niiden tuloksista. Korvaushakemuksen liitteenä oli asetuksen (EY) N:o 349/2005 7 artiklan vaatimusten mukaisesti rahoituskertomus, tositteet, epidemiologinen kertomus kaikilta tiloilta, joiden eläimet on lopetettu tai hävitetty, sekä tilintarkastusten tulokset.
(6)

Puola on päätöksen 2009/470/EY 3 artiklan 4 kohdan mukaisesti ilmoittanut viipymättä komissiolle ja muille jäsenvaltioille unionin lainsäädännön mukaisesti toteutetuista tiedotus- ja hävittämistoimenpiteistä sekä niiden tuloksista. Korvaushakemuksen liitteenä oli asetuksen (EY) N:o 349/2005 7 artiklan vaatimusten mukaisesti rahoituskertomus, tositteet, epidemiologinen kertomus kaikilta tiloilta, joiden eläimet on lopetettu tai hävitetty, sekä tilintarkastusten tulokset.
(13)

Komissio on arvioinut kaikki ehdotukset ja valinnut ne, jotka vastaavat sovittuja painopisteitä. Kun otetaan huomioon resurssit, joita tutkimusten kehittämiseen tarvitaan, ja se, että toimet on tulosten saamiseksi syytä aloittaa mahdollisimman pian, on aiheellista aloittaa niiden rahoittaminen 1 päivästä huhtikuuta 2012.
(46)

Myyntihinnaksi on vahvistettu 730 miljoonaa euroa, ja Dexian rajoituksettomien ensisijaisten omien varojen osuus kaupantekohetkellä on tarkalleen 9 prosenttia. Jos pääomaa on kaupantekohetkellä liikaa suhteessa Basel III:n mukaiseen rajoituksettomien ensisijaisten omien varojen osuuteen, jonka on oltava 9 prosenttia, kauppahintaa mukautetaan kaupantekohetkellä ylimääräisen pääoman verran. Jos pääomaa on liian vähän suhteessa kyseiseen 9 prosentin osuuteen, Dexia SA korvaa vajeen.
(6)

Koska asetus (EY) N:o 1213/2008 on kumottu ja se olisi sen johdosta poistettava ETA-sopimuksesta, nämä mukautukset olisi siirrettävä asetukseen (EU) N:o 1274/2011. Mukautukset koskevat niiden torjunta-aineiden lukumäärää, joita Islannin on valvottava, ja niiden näytteiden lukumäärää, jotka Islannin ja Norjan on otettava ja analysoitava kunkin tuotteen osalta; mukautuksilla otetaan huomioon erityisesti Islannin rajallinen laboratoriokapasiteetti.
(7)

Huhtikuussa 2012 Espanjan valtion bruttorahoitusosuus (lukuun ottamatta joukkovelkakirjojen liikkeeseenlaskuun liittyviä takauksia) oli yhteensä noin 15 miljardia euroa. Pääomatukea annettiin pankkijärjestelmän hallittua rakenneuudistusta varten perustetusta rahastosta (FROB), johon oli osoitettu 15 miljardia euroa, josta 9 miljardia euroa oli jo maksettu. Lisäksi valtio on myöntänyt pankkien liikkeeseen laskemille etuoikeutetuille joukkovelkakirjoille takauksia noin 86 miljardin euron edestä (tästä kokonaismäärästä voimassa olevia takauksia on noin 58 miljardia euroa). Vaikka FROB:n rahoituskapasiteetti on edelleen kolme kertaa niin suuri kuin sen kohdennettu pääoma, julkisen sektorin tuki ei riitä tarjoamaan riittävän laajaa tukipohjaa koko pankkialaa koskevan järjestelmän tervehdyttämiseksi.
(5)

Neuvosto hyväksyi 18 päivänä joulukuuta 2008 päätöksen 2008/974/YUTP (2) ballististen ohjusten leviämisen estävän Haagin käytännesäännöstön tukemisesta joukkotuhoaseiden leviämisen vastaisen EU:n strategian täytäntöönpanon yhteydessä. Tämän päätöksen ansiosta on voitu onnistuneesti edistää Haagin käytännesäännöstön maailmanlaajuista soveltamista ja sen periaatteiden noudattamista. Unionille on ensiarvoisen tärkeää jatkaa vuoropuhelua Haagin käytännesäännöstön noudattamiseen sitoutuneiden valtioiden ja toisaalta niiden valtioiden välillä, jotka eivät ole sitoutuneet noudattamaan kyseistä säännöstöä, jotta voitaisiin edistää edelleen Haagin käytännesäännöstön maailmanlaajuista soveltamista sekä sen laajempaa täytäntöönpanoa ja tehokkuutta. Tämän jatkopäätöksen on tarkoitus tukea tätä prosessia.
(2)

Unioni on sitoutunut monenväliseen sopimusjärjestelmään, joka on sekä oikeudellinen että normatiivinen perusta kaikille aseiden leviämisen vastaisille toimille. Unionin politiikkana on jatkaa nykyisten aseidenriisunta- ja asesulkunormien täytäntöönpanoa sekä niiden saattamista yleismaailmallisiksi. Unioni avustaa kolmansia maita niille monenvälisten yleissopimusten ja järjestelmien nojalla kuuluvien velvollisuuksien täyttämisessä.
(7)

Lakia on täydennetty 31 päivänä elokuuta 2009 annetulla asetuksella nro 414/2009, jolla on pyritty selkeyttämään useita lakiin sisältyviä näkökohtia ja vahvistamaan yksityiskohtaisesti tietosuojaviranomaisen organisaatiota, valtuuksia ja toimintaa koskevat säännöt. Tämän asetuksen johdanto-osan mukaan näitä asioita koskevaa kansallista säädösjärjestelmää on tarkennettava vastaamaan hyväksytyintä vastaavaa säädösjärjestelmää, erityisesti Euroopan maissa direktiiviä 95/46/EY.
(4)

Sopimuksen ne määräykset, jotka kuuluvat Euroopan unionin toiminnasta tehdyn sopimuksen kolmannen osan V osaston soveltamisalaan, sitovat Yhdistynyttä kuningaskuntaa ja Irlantia erillisinä sopimuspuolina eivätkä osana Euroopan unionia, ellei Euroopan unioni yhdessä Yhdistyneen kuningaskunnan ja/tai Irlannin kanssa ole ilmoittanut Irakille, että määräykset sitovat Yhdistynyttä kuningaskuntaa tai Irlantia osana Euroopan unionia Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan N:o 21 mukaisesti. Jos määräykset lakkaavat sitomasta Yhdistynyttä kuningaskuntaa ja/tai Irlantia osana Euroopan unionia pöytäkirjassa N:o 21 olevan 4 a artiklan mukaisesti, Euroopan unionin on yhdessä Yhdistyneen kuningaskunnan ja/tai Irlannin kanssa välittömästi ilmoitettava Irakille niiden asemaa koskevasta muutoksesta, minkä jälkeen sopimuksen määräykset sitovat niitä erillisesti. Sama koskee Tanskaa mainittuihin perussopimuksiin liitetyn, Tanskan asemaa koskevan pöytäkirjan N:o 22 mukaisesti,
(6)

Italia on päätöksen 2009/470/EY 3 artiklan 4 kohdan mukaisesti ilmoittanut viipymättä komissiolle ja muille jäsenvaltioille unionin lainsäädännön mukaisesti toteutetuista tiedotus- ja hävittämistoimenpiteistä sekä niiden tuloksista. Korvaushakemuksen liitteenä oli asetuksen (EY) N:o 349/2005 7 artiklan vaatimusten mukaisesti rahoituskertomus, tositteet, epidemiologinen kertomus kaikilta tiloilta, joiden eläimet on lopetettu tai hävitetty, sekä tilintarkastusten tulokset.
(6)

Bulgaria on päätöksen 2009/470/EY 14 artiklan 3 kohdan mukaisesti ilmoittanut viipymättä komissiolle ja muille jäsenvaltioille unionin lainsäädännön mukaisesti toteutetuista tiedotus- ja hävittämistoimenpiteistä sekä niiden tuloksista. Korvaushakemuksen liitteenä oli asetuksen (EY) N:o 349/2005 7 artiklan vaatimusten mukaisesti rahoituskertomus, tositteet, epidemiologinen kertomus kaikilta tiloilta, joiden eläimet on lopetettu tai hävitetty, sekä tilintarkastusten tulokset.
Hakemukset on tehtävä Grönlannin tätä tarkoitusta varten toimittamilla lomakkeilla, joiden malli on lisäyksessä 1. Jokaiseen kalastuslupahakemukseen on liitettävä tosite lupamaksun maksamisesta kalastusluvan voimassaoloajalta. Maksun on sisällettävä kaikki kalastukseen pääsyyn liittyvät kansalliset ja paikalliset maksut sekä pankin rahansiirtopalveluista perimät maksut. Jos alus ei ole suorittanut pankin perimää tilisiirtomaksua, maksu on suoritettava kyseisen aluksen seuraavan kalastuslupahakemuksen yhteydessä, ja se on edellytyksenä uuden kalastusluvan saamiselle.

Useita EU:n aluksia omistava varustaja tai tämän edustaja voi esittää kollektiivisen kalastuslupahakemuksen, jos kyseiset alukset purjehtivat yhden ja saman jäsenvaltion lipun alla. Kussakin kollektiivisen hakemuksen perusteella myönnetyssä kalastusluvassa on mainittava kokonaismäärä, josta lupamaksu on maksettu, ja siinä on oltava alaviite "sallittu määrä, joka jaetaan seuraavien alusten kesken: … (kunkin kollektiivisessa hakemuksessa mainitun aluksen nimi)".

EU:n viranomaiset esittävät Grönlannin viranomaisille (kollektiivisen) kalastuslupahakemuksen kunkin tämän sopimuksen mukaisesti kalastamaan aikovan aluksen osalta.

Grönlannin viranomaisilla on valtuudet keskeyttää voimassa olevan kalastusluvan käyttö tai olla myöntämättä uutta kalastuslupaa, jos EU:n alus ei ole täyttänyt velvoitetta toimittaa kalastuspäiväkirjan asiaan kuuluvia sivuja ja purkamisilmoituksia Grönlannin viranomaisille saalisraportointimenettelyjen mukaisesti.
(4)

Euroopan elintarviketurvallisuusviranomainen, jäljempänä ’EFSA’, antoi 21 päivänä kesäkuuta 2012 puoltavan lausunnon asetuksen (EY) N:o 1829/2003 6 ja 18 artiklan mukaisesti. EFSA totesi, että maissi MIR162, sellaisena kuin se on kuvattu hakemuksessa, on yhtä turvallista kuin sen ei-muuntogeeninen vastine, kun on kyse sen mahdollisista vaikutuksista ihmisten ja eläinten terveyteen ja ympäristöön. Näin ollen se katsoi, ettei hakemuksessa kuvattua maissia MIR162 sisältävien, siitä koostuvien tai siitä valmistettujen tuotteiden, jäljempänä ’tuotteet’, saattamisesta markkinoille todennäköisesti aiheudu haittavaikutuksia ihmisten tai eläinten terveydelle tai ympäristölle, kun tuotteita käytetään esitetyissä käyttötarkoituksissa (3).
(45)

Pohtiessaan, poikkeaako Ruotsin tilanne Euroopan muiden osien tilanteesta, SCHER-komitea hyväksyi sen, että maaperän pH on Ruotsissa keskimäärin matalampi kuin muualla Euroopassa. Koska kuitenkin pH:n ollessa matalampi myös kadmiumin poistuminen maaperästä huuhtoutumalla lisääntyy, kadmiumin kokonaiskertyminen maaperään on Ruotsissa vähäisempää kuin useimmissa osissa Eurooppaa, kun kadmiumpitoisuudet ja lannoitteiden käyttömäärät ovat vastaavia. SCHER-komitea toteaa, että myös Ruotsin raportti (liitteessä IV oleva tiivistelmä) tukee tiedekomitean päätelmää, sillä siinä todetaan seuraavaa: ”Oli vaikeaa osoittaa kiistattomasti, onko Ruotsissa sellaiset erityiset olosuhteet, jotka tekevät Ruotsin maaperästä herkemmän kadmiumin saannille kuin Keski-Euroopan maaperät. Joka tapauksessa pH on tärkeä tekijä, joka säätelee kadmiumin ottoa maaperistä viljelykasveihin, ja pH Ruotsin maaperässä näyttää olevan noin yhden pH-yksikön matalampi kuin Euroopassa keskimäärin. Se on todennäköisesti yhteydessä kalkkipitoisen kallioperän niukkuuteen Ruotsissa. Myös ruotsalainen vehnä sisältää kadmiumia pitoisuuksina, jotka ovat verrattavissa monien muiden Euroopan maiden pitoisuuksiin, vaikka kadmiumpitoisuudet Ruotsin maaperässä ovat melko alhaisia.” SCHER-komitea huomauttaa, että vaikka ilmansaastelaskeumia koskevia tietoja on päivitetty Ruotsin raportissa, massataseen laskemista koskevat ennusteet sisältyivät jo niihin ennusteisiin, joita tarkasteltiin CSTEE-komitean vuonna 2002 antamassa lausunnossa, eikä sellaista uutta tietoa ole saatu, jonka perusteella kyseiset ennusteet eivät enää olisi päteviä.
(2)

Asetuksen (EU) N:o 43/2012 liitteessä II B olevan 8.5 kohdan mukaisesti komissio voi täytäntöönpanosäädöksellä myöntää kalastustoiminnan pysyvän lopettamisen perusteella lisämäärän merelläolopäiviä, joina lippuvaltio voi sallia alueella olon alukselle, jolla on mukanaan säänneltyjä pyydyksiä, jos toiminnan pysyvä lopettaminen on tapahtunut 1 päivän helmikuuta 2011 ja 31 päivän tammikuuta 2012 välisenä aikana.
(4)

Sen seurauksena, että Lissabonin sopimus on 1 päivänä joulukuuta 2009 tullut voimaan, Euroopan unioni on korvannut Euroopan yhteisön, jonka seuraaja se on.
(6)

Saksa, Liettua, Alankomaat, Puola, Ruotsi ja Yhdistynyt kuningaskunta esittivät myös vuoden 2012 talousarvioennusteet neuvoston asetuksen (EY) N:o 861/2006 täytäntöönpanoa koskevista yksityiskohtaisista säännöistä kalastusta koskevien perustietojen keruusta ja hallinnasta jäsenvaltioille aiheutuvien menojen osalta 3 päivänä marraskuuta 2008 annetun komission asetuksen (EY) N:o 1078/2008 (5) 2 artiklan mukaisesti. Komissio on arvioinut jäsenvaltioiden vuotuiset talousarvioennusteet asetuksen (EY) N:o 1078/2008 4 artiklan mukaisesti ottamalla huomioon kansallisiin ohjelmiin tehdyt hyväksytyt muutokset asetuksen (EY) N:o 199/2008 6 artiklan 3 kohdan mukaisesti.
(6)

Jotta unionin kansalaiset voisivat tehdä tietoon perustuvia päätöksiä siitä, haluavatko he käyttää oikeuttaan vapaaseen liikkuvuuteen, ei riitä, että heille tiedotetaan kyseisestä oikeudesta sinänsä. Ratkaisevan tärkeää on, että heillä on riittävästi tietoa muista oikeuksista, jotka unionin lainsäädäntö takaa heille rajat ylittävissä tilanteissa. Tällaisen tiedon avulla he voivat myös käyttää kyseisiä muita oikeuksia täysimääräisesti, jos he päättävät hyödyntää oikeuttaan vapaaseen liikkuvuuteen.
(15)

Saksan vientivalvontavirasto (Bundesamt für Wirtschaft und Ausfuhrkontrolle, jäljempänä ’BAFA’), jonka neuvosto oli valtuuttanut huolehtimaan päätöksen 2009/1012/YUTP teknisestä täytäntöönpanosta, sai onnistuneesti organisoiduksi kaikki päätöksessä suunnitellut toimet tammikuussa 2012. BAFA on myös nimetty virastoksi, joka toteuttaa vakautusvälineen mukaiset, kaksikäyttötuotteiden vientivalvontaa koskevat EU-rahoitteiset hankkeet. Tätä taustaa vasten BAFAn valinta virastoksi, joka toteuttaa muita unionin toimia vientivalvonnan alalla, on perusteltua ottaen huomioon, että sillä on osoitettua kokemusta ja tarvittava pätevyys ja asiantuntemus unionin säännöstön täytäntöönpanossa sekä sen edistämisessä kolmansien maiden keskuudessa; BAFA pitää yllä jatkuvuutta ja unionin avun yleistä johdonmukaisuutta tällä alalla,
(5)

Lisäksi direktiivin 2009/72/EY mukaan siirtoverkonhaltijat ovat vastuussa siitä, että sähköverkko on varma, luotettava ja tehokas, ja asetuksen (EY) N:o 714/2009 (4) mukaan Sähkö-ENTSOn tehtävä on hyväksyä yhteiset verkon toimintaan liittyvät välineet, joilla varmistetaan verkon toiminnan koordinointi normaalioloissa ja hätätilanteissa, sekä laatia säännöllisesti Euroopan tuotannon riittävyysnäkymät.
—

ISU järjestää yhteistyössä keskeisten toimijoiden kuten ICBL:n kanssa jalkaväkimiinojen ja muiden sodan jäljiltä jääneiden räjähteiden uhrien auttamista käsittelevän maailmanlaajuisen korkean tason konferenssin, jossa tavoitteena on jakaa uhrien auttamisesta yleissopimuksen yhteydessä saatuja kokemuksia ja hyödyntää näin mahdollisia synergia- ja tehokkuusvaikutuksia, jotka liittyvät samaa aihetta käsittelevien kansainvälisten välineiden (esim. tytärammuksia koskevan yleissopimuksen (Convention on Cluster Munitions, CCM), tiettyjen sellaisten tavanomaisten aseiden käytön kielloista tai rajoituksista, joiden voidaan katsoa aiheuttavan tarpeettoman vakavia vammoja tai olevan vaikutukseltaan umpimähkäisiä koskevan yleissopimuksen (Convention on Prohibitions or Restrictions on the Use of Certain Conventional Weapons Which May be Deemed to be Excessively Injurious or to Have Indiscriminate Effects, CCW) V pöytäkirjan, vammaisten henkilöiden oikeuksia koskevan yleissopimuksen (Convention on the Rights of Persons with Disabilities, CRPD) täytäntöönpanoon ja asianomaisiin kohdevaltioihin.